**ПРИЛОГ 6-Е**

ИЗЈАВА ПРЕВОЗНИКА

У складу са Правилником о стандардима из безбједности цивилног ваздухопловства,

Потврђујем да ће се при преузимању, преношењу, складиштењу и испоруци ваздушног терета/ваздушне поште над којима су биле обављене безбједносне контроле [*у име назив регулисаног агента/ваздушног превозника који примјењује безбједносне контроле за терет или пошту/познатог пошиљаоца*], поштовати сљедећи безбједносни поступци:

* Све особље које превози ваздушни терет/пошту ће проћи општу обуку за подизање свијести о безбједности у складу са наведеним под 11.2.7 Анекса IV Правилника о стандардима из безбједности цивилног ваздухопловства. Осим тога, ако је том особљу одобрен ненадзирани приступ терету и пошти на које су биле примијењене потребне безбједносне контроле, то особље ће проћи обуку из безбједности у складу са наведеним под 11.2.3.9 Анекса IV Правилника о стандардима из безбједности цивилног ваздухопловства.
* Интегритет свих запослених који имају приступ ваздушном терету/ваздушној пошти провјераваће се. Та провјера укључује, најмање, провјеру идентитета (ако је могуће помоћу идентификационе исправе с фотографијом, возачке дозволе или пасоша) и провјеру биографије и/или приложених референце;
* Товарни простор у возилима биће закључан или запечаћен. Возила са страницама од цераде обезбјеђиваће се кабловима TIR. Товарни простор у возилима с ниским дном држаће се током превоза ваздушног терета под надзором;
* Непосредно прије утовара, товарни простор у возилу се прегледа и интегритет прегледа се одржава све док се утовар не заврши;
* Сваки возач носиће са собом личну карту, пасош, возачку дозволу или неки други документ с његовом фотографијом, који је издало или које признају надлежни органи;
* Возачи се неће непланирано заустављати између мјеста преузимања и мјеста испоруке. Када је то неизбјежно, возач ће при повратку провјеравати безбједност терета и неповредивост брава и/или печата. Ако возач открије било какав доказ манипулисања, он ће о томе обавијестити свог претпостављеног и његов ваздушни терет/пошта се неће испоручити без обавјештења при достави;
* Превоз неће бити подуговорен с трећим лицима, осим ако трећа страна:

1. има превознички уговор с регулисаним агентом или познатим пошиљаоцем одговорним за превоз [*исти назив као горе*]; или
2. је одобрена или сертификована од стране BHDCA; или
3. има закључен превознички уговор с доље потписаним превозником у којем се захтијева да трећа страна не смије склопити подуговор и да примјењује безбједносне поступке из ове изјаве. Доље потписани превозник задржава пуну одговорност за комплетан превоз у име регулисаног агента или познатог пошиљаоца, и

* Ни за које друге услуге (нпр. складиштење) не склапају се подизвођачки уговори с било којом другом страном осим регулисаног агента или субјекта које је BHDCA сертификовала или одобрила и уврстила у листу за пружање тих услуга.

Преузимам потпуну одговорност за ову изјаву

Име и презиме:

Позиција у предузећу:

Назив и адреса предузећа:

Датум:

Потпис: